Edorta Jimenez

**Edorta Jiménez Ormaetxea** (Mundaka, Bizkaia, 1953ko azaroaren 8a) euskal idazlea da. Bai bere izenez baita ***Omar Nabarro*** ezizenez ere idatzi du bere obra bereziki oparoa. 1985etik ia urtero argitaratzen du libururen bat. Nobela eta poesia landu ditu, eta artikulugile ere ibiltzen da. Zalantza barik, Bizkaiko idazle oparoenetarikoa da gaur egun.

## Biografia 
Irakasle ikasketak egin zituen. Idazketa ez ezik, itzulpena, irakasletza, kazetaritza, telebistako zein zinemako gidoilaritza izan ditu ogibide, bestek beste. Oso idazle oparoa da. Literaturan, ia genero guztiak landu ditu. 1980ko hamarkadan, bost poema liburu eman zituen argitara, Omar Nabarro ezizenarekin: *Itxas txorien bindikapena* (1985), *Egutegi esperimentala* (1986), *Gizaueropa* (1986), *Gaua zulatzen duten ahausietan* (1987), eta *Odoleko eskifaia* (1989). Hurrengoan, hainbat ipuin bilduma kaleratu zituen: *Atoiuntzia* (1990), *Manhattan* (1994), *Hemen datzana da* (1995), eta *Laudanoa eta sutautsa* (1996), besteak beste. Euskal kostaldea eta bertako literatura liburu-sail batean ezagutaraztea da bere egitasmoetako bat. Sail horretakoak dira: *Speed gauak* (1993), *Azken fusila* (1993), eta *Baleen berbaroa* (1997) eleberriak, adibidez. Azken liburu horrekin Azkue literatura saria jaso zuen. 1995ean Julene Azpeitia ipuin-lehiaketa irabazi zuen *Akitaniatik datorren berba berria lanarekin*.

Azken urteotan eleberrigintza historikoa eta kronika landu ditu batez ere. Eleberrien artean aipagarriak dira:* Kilkerren hotsak* (2003) eta *Sukar ustelaren urtea* (2004). Kronikari dagokionez: *Europako mugetan barrena* (2001). Liburuan Europan zehar trenez eginiko ibilbidea kontatzen du, eta *Hemingway eta euskaldunak zerbitzu sekretuetan* (2002). Liburuak, berriz, Estatu Batuetako idazleak Mundakara eginiko bisita baten aitzakiarekin, euskal zerbitzu sekretuen nondik norakoak azaltzen ditu. 2006an beste bidaia-kronika bat argitaratu zuen: *Koiotearen arrastoa*. 2007an gaztelaniara itzuli zioten *Kilkerren hotsak* eleberria, *El canto de los grillos* izenburupean.

Irati Jimenez idazlearen aita da.

## Badator Marijaia 
start=0|thumbtime=0|thumb|**Bilboko Aste Nagusiaren** gaineko zortzi datu.
1997an Badator Mari Jaia abestiaren hitzak sortu zituen, geroago Bilboko Aste Nagusiaren abesti ofizial edo himnoa bihurtuko zena,  Edorta Jimenez ihitzak eta Kepa Junkera trikitilariak musika eta moldaketa egin zituen, eta parte-hartzaileen artean Ibon Koteron musikaria eta Natxo de Felipe, Anton Latxa, Alex Sardui, Francis Diez, Gorka Sarriegi eta Ixiar Oreja abeslariak izan ziren.
Fitxategi:Edorta-jimenez.jpg|Edorta Jimenez (hitzak)
Fitxategi:Mari Jaia.jpg|Mari jaia
Fitxategi:Kepa Junkera at Womex Opening at womex16 by Yannis Psathas 224 (29823448843).jpg|Kepa Junkera (musika)

## Idazlanak 
### Poesia 
* *Itxastxorien bindikapena* 1985, Susa
* *Egutegi esperimentala* 1986, Susa
* *Gizaeuropa* 1986, Susa
* *Gaua zulatzen duten ahausietan* 1987, Susa
* *Odoleko eskifaia* 1989, Elkar
* *XX. mendeko poesia kaierak - Omar Nabarro* 2001, Susa
* *Haragizko amoreak* 2010, Susa

### Eleberriak 
* *Speed gauak*. 1991, Susa.
* *Azken fusila*. 1993, Susa.
* *Kilkerren hotsak*. 2003, Susa.
* *Piztien itsasoa*. izeneko trilogia:
** *Baleen berbaroa*. 1999, Txalaparta.
** *Sukar ustelaren urtea*. 2004, Txalaparta.
** *Azeria eta lehoia*. 2007, Txalaparta.
* *Ostadarrak lurra ukitzen duen lekua*. 2018, Txalaparta.
* *Aizkorak eta gutunak*. 2025, Elkar.

### Narrazioa 
* *Atoiuntzia* 1990, Susa.
* *Manhattan* 1994, Elkar.
* *Hemen datzana da* 1995, Elkar.
* *Laudanoa eta sutautsa* 1996, Txalaparta.
* *Urdaibaiko ipuin eta kondairak* 1996, Alfaguara-Zubia.
* *Ispiluaren kalteak*. 2008, Elkar.

### Beste batzuk 
* *Itzala itzuli zenekoa* (haur eta gazte literatura) 1997, Elkar
* *Europako mugetan barrena* (kronika) 2001, Txalaparta
* *Hemingway eta euskaldunak zerbitzu sekretuetan* (saiakera) 2003, Susa
* *George L. Steer, Gernikan izan zen kazetaria* (biografia) 2004, Txalaparta
* *Robert Capa* (biografia) 2005, Elkar
* *Koioteren arrastoa* (kronika) 2006, Susa
* *Stock 13* (erotikoa) 2009, Txalaparta
* *Nikole bijotzekua* 2021, Elkar

## Erreferentziak 
## Kanpo estekak 
* Literaturaren Zubitegian
* Elkarrizketa Edorta Jimenezi Argia aldizkarian.